Þessari spurningu er ekki auðsvarað . Stofnstærð sumra sjaldgæfra tegunda er þekkt en aðrar tegundir hafa ekki sést í áraraðir vegna þess að þær lifa á svæðum sem eru óaðgengileg mönnum á einhvern hátt . Því er örðugt að útnefna eina tegund fugla til hins vafasama og varasama heiðurs að vera sjaldgæfasta fuglategund í heiminum . Hér fyrir neðan er listi yfir fuglategundir sem hafa stofnstærð innan við 250 fugla , einnig eru þarna tilteknar tegundir sem ekki hafa sést lengi en tilvist þeirra hefur þó ekki verið afskrifuð endanlega : Staðsetning Fjöldi í náttúrunni * Fjöldi í vörslu manna Bandaríkin Nýja Sjáland * Þessi stofnstærð byggir á mati sem gert var árið 2000 . Nokkrar fuglategundir hafa ekki sést í áraraðir en hafa enn ekki verið settar á lista yfir útdauða fugla . Þar má nefna tegundir á borð við Crowned-pigeon sem ekki hefur sést í náttúrunni síðan 1906 , og paradísar-páfagaukinn sem lifir ( lifði ) í Ástralíu en hefur ekki sést villtur síðan 1927 . Af þeim fuglum þar sem stofnstærð er þekkt er tegundin Gurney’s pitta ( Pitta gurneyi ) talin hafa fæsta einstaklinga . Hún lifir í frumskógum á láglendi í suðurhluta Tælands og Malasíu . Einungis eru eftir 18 fuglar samkvæmt mati fuglafræðinga . Fuglinn var talinn af í áratugi en fannst aftur 1986 í Khao Nor Chuchi-skóglendinu . Vísindavefnum hefur borist athugasemd við þetta svar frá nemanda í Melaskóla þar sem bent er á að samkvæmt gagnagrunninum Avibase séu ýmsar fuglategundir sjaldgæfari en Gurney's Pitta . Við birtum þess vegna aðra töflu með þessum tegundum .